Tasekla taɣarant tesɛa azal d ameqqran deg usewḍeḥ n tfekka n uwadem i umeɣri. Deg uglam i yessemres Belaïd Aït Ali ɣef uwadem-agi agejdan Ḥmed Weɛli di temlilit n Bu Leɣṭuṭ, ad d-naf iglem-it-id s umata deg ( wudem, leɛmer, tibeddi d yiselsa), tulmisin-agi akk mmalentd amek i tegga tfekka-s. Deg wawal-is: « Ladɣa, ɣer teɣzi-nni-ines i kra n wayen ara yels, yettiwzil fell-as, yerna-as sidi Rebbi aqemmuc annect n tjemmaɛt. Segmi wezzil ucenfir-is ufella neɣ d uglan-is i imeqqren bezzaf, refdent, ṭaharen-d yifenɣaren-is d lebda, am wid n uɛewdiw mi ara yeldi imi-s. »sb27.